CELEX: 32019D2096
Language: fi
Date: 2019-11-28 00:00:00
Title: POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2019/2096, annettu 28 päivänä marraskuuta 2019, EU:n operaation komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) ja päätöksen (YUTP) 2019/948 (EUTM MALI/2/2019) kumoamisesta

9.12.2019   
               
               
                  FI
               
               
                  Euroopan unionin virallinen lehti
               
               
                  L 317/108
               
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2019/2096,
         annettu 28 päivänä marraskuuta 2019,
         EU:n operaation komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) ja päätöksen (YUTP) 2019/948 (EUTM MALI/2/2019) kumoamisesta
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan,
         ottaa huomioon Malin asevoimien kouluttamiseen osallistumista koskevasta Euroopan unionin sotilasoperaatiosta (EUTM Mali) 17 päivänä tammikuuta 2013 annetun neuvoston päätöksen 2013/34/YUTP (1)ja erityisesti sen 5 artiklan,
         sekä katsoo seuraavaa:
         
                     (1)
                  
                  
                     Päätöksen 2013/34/YUTP 5 artiklan 1 kohdan nojalla neuvosto on valtuuttanut poliittisten ja turvallisuusasioiden komitean (PTK) tekemään EUTM Malin poliittista valvontaa ja strategista ohjausta koskevat päätökset, mukaan lukien päätökset seuraavien EU:n operaation joukkojen komentajien nimittämisestä EUTM Mali -operaatioon.
                  
               
                     (2)
                  
                  
                     PTK hyväksyi 29 päivänä toukokuuta 2019 päätöksen (YUTP) 2019/948 (2) prikaatikenraali Christian HABERSATTERin nimittämisestä EU:n operaation joukkojen komentajaksi EUTM Mali -operaatioon.
                  
               
                     (3)
                  
                  
                     Portugali ehdotti 22 päivänä lokakuuta 2019 prikaatikenraali João Pedro RATO BOGA DE OLIVEIRA RIBEIROn nimittämistä EU:n operaation joukkojen komentajaksi EUTM Mali ‐operaatioon prikaatikenraali Christian HABERSATTERin seuraajaksi 12 päivästä joulukuuta 2019.
                  
               
                     (4)
                  
                  
                     EU:n sotilaskomitea tuki tätä suositusta 29 päivänä lokakuuta 2019.
                  
               
                     (5)
                  
                  
                     Päätös prikaatikenraali João Pedro RATO BOGA DE OLIVEIRA RIBEIROn nimittämisestä EU:n operaation joukkojen komentajaksi EUTM Mali -operaatioon 12 päivästä joulukuuta 2019 olisi tehtävä.
                  
               
                     (6)
                  
                  
                     Päätös (YUTP) 2019/948 olisi näin ollen kumottava.
                  
               
                     (7)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimitetään prikaatikenraali João Pedro RATO BOGA DE OLIVEIRA RIBEIRO EU:n operaation joukkojen komentajaksi Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) 12 päivästä joulukuuta 2019.
         
         
            2 artikla
            Kumotaan päätös (YUTP) 2019/948.
         
         
            3 artikla
            Tämä päätös tulee voimaan 12 päivänä joulukuuta 2019.
         
         
            Tehty Brysselissä 28 päivänä marraskuuta 2019.
            
               
                  Poliittisten ja turvallisuusasioiden komitean puolesta
               
               
                  Puheenjohtaja
               
               S. FROM-EMMESBERGER
            
         
         
            (1)  EUVL L 14, 18.1.2013, s. 19.
         
            (2)  Poliittisten ja turvallisuusasioiden komitean päätös (YUTP) 2019/948, annettu 29 päivänä toukokuuta 2019, EU:n operaation joukkojen komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) ja päätöksen (YUTP) 2018/1791 kumoamisesta (EUTM Mali/1/2019) (EUVL L 152, 11.6.2019, s. 72).